b'\n_START_ARTICLE_\nFranc Trkman\n_START_SECTION_\n\xc5\xbdivljenje in delo\n_START_PARAGRAPH_\nPo osnovni \xc5\xa1oli je nadaljeval \xc5\xa1olanje v Ljubljani in postal mizarski delovodja, nato je postal \xc5\xa1e mojster strojni klju\xc4\x8davni\xc4\x8dar. \xc5\xa0e pred za\xc4\x8detkom 2. svetovne vojne je ustanovil svojo obrtno delavnico v Ljubljani, kjer je zaposloval vse do svoje hude bolezni, ki ga je prizadela leta 1968, le nekaj ljudi. V takratni Jugoslaviji in tudi drugod po Evropi je slovel po velikem \xc5\xa1tevilu patentiranih izumov._NEWLINE_Ve\xc4\x8dino teh izumov je v svoji obrtni delavnici za\xc4\x8del tudi sam proizvajati in tr\xc5\xbeiti, \xc4\x8de pa je trg zahteval ve\xc4\x8dje koli\xc4\x8dine, ki jih ni mogel ali smel ve\xc4\x8d sam proizvesti v omejenih prostorskih razmerah, je prodal licenco ali pa tudi izum sam. V takratni Jugoslaviji so bili samostojni podjetniki namre\xc4\x8d zelo omejeni. Tako samostojni podjetniki niso smeli zaposlovati ve\xc4\x8d kot 7 ljudi, njihovi proizvodni obrati pa so bili prostorsko omejeni._NEWLINE_V Jugoslaviji je Franc Trkman patentiral okoli 15 izumov, nekaj patentov pa je prijavil tudi v Italiji, Argentini in Nem\xc4\x8diji. Vsi ti izumi so bili tudi izdelani in so dosegli veliko tr\xc5\xbeno pozornost.'